Gasar cin kofin Duniya: Muna shakkar Ahmad Musa – Inji Ajantina ▷ NAIJA.NG
Gasar cin kofin Duniya: Muna shakkar Ahmad Musa – Inji Ajantina
Wasu yan kasar Ajantina dake mara ma kungiyar kwallon kafar kasarsu baya sun bayyana dan wasan Super Eagles Ahmed Musa a matsayin babbar barazanar dai basu matsala a wasan da kasashen biyu zasu fafata a ranar 26 ga watan Yuni a cigaba da gasar cin kofin Duniya.
Majiyar NAIJ.com ta ruwaito guda daga cikinsu mai suna Santiago Lautaro yana bayyana ra’ayin cewa yan wasan Najeriya sun fi hadin kai da sanin junansu akan yan wasan kasar Ajantina, don haka yake ganin da kamar wuya Ajantina ta ci Najeriya.
“Mu dai kam muna da yan wasa masu suna, amma basa fahimci juna ba a kwallace, Ahmed Musa babban barazana ne, kamar yadda Messi yake, sai dai kasan yafi Messi kokari a wannan gasar.” Inji shi.
Shi kuwa Matias Franco cewa yayi ya san Ahmed Musa yana da sa’an cin kasar Ajantina, “Amma bana fatan ya samu nasara akanmu, duk da dai bama wani kwallon kirki, don gaskiya bai kamata mu koma gida tun yanzu ba.”
Daga karshe, wani mai suna Augustin Nicolas ya baiwa kansa kwarin gwiwar Ajantin zata lallasa Najeriya a ranar Talata, a wasan da zasu buga a babban birnin kasar Rasha, St Petersburg.
Haduwar Najeriya da Ajantina a ranar Talata zai zamo wasa na hudu da kasashen biyu ke haduwa a gasar cin kofin Duniya.
Richest footballer Nigerian army ranks and logo Lionel Messi house World richest musician Top richest musician in Nigeria